
Sissejuhatus
Kontsessiooniteade p. 2.4. kohaselt kontsessioon koosneb kahest osadest: Pakkuja saab kasutusse linnavara: kinnistu asukohaga A. Daumani 30, Narva koos oluliste osadega, mh Loomade varjupaiku hoonega ja inventariga. Pakkuja/Kontsessionäär kasutab vara hulkuvate kasside ja koerade (edasi: Loomad) püüdmiseks, omanike kindlakstegemist, varjupaiga teenuse osutamist oma nimel ja üheaegselt Narva linn iga-aastaselt selleks linnaeelarves eraldatud rahavahendite arvel tellib eeltoodud teenused Pakkujal/Kontsessionääril. Tehnilises kirjelduses ja teistes hanke alusdokumentides määratud nõuded ja tingimused kehtivad nii teenuste osutamisel Pakkuja/Kontsessionääri nimel kui ka  Narva linna poolt tellivate teenuste osutamisel. 
Hulkuvate Loomade püüdmine 
· Pakkuja/Kontsessionäär kontsessioonilepingu sõlmimisel kohustub võtma varjupaigusse varjupaiga vajavad Loomad, kes olid püüdnud kinni Narva linna eelarvest eraldatud rahavahendite arvel 3 kuud enne kontsessioonilepingu sõlmimist.
· Pakkuja/Kontsessionäär peab tagama ööpäevaringse infotelefoni töö, mis võtab vastu teateid hulkuvate Loomade kohta Narvas ning edastab väljakutsed Loomapüüdjatele. Pakkuja/Kontsessionäär registreerib kõik väljakutsed, Loomade üleandmise omanikule ja varjupaika ning esitab igal kuul tellijale aruande.
· Pakkuja/Kontsessionäär peab arvestust püütud Loomade kohta Narva linna veebilehe varjupaiga jaotises (lepingulise kontaktisiku vahendusel). Info püütud ja üle antud Loomade kohta tuleb edastada lepingulisele kontaktisikule igal esmaspäeval.
· Hulkuvaid Loomi tuleb püüda Narva linna haldusterritooriumilt vastavalt laekunud väljakutsetele.
· Hulkuva Looma püüdmise väljakutsele tuleb reageerida 120 minuti jooksul ning Loom kinni püüda. Vigastatud Loom tuleb ära tuua 60 minuti jooksul alates väljakutse vastuvõtmise hetkest.
· Püüdjate riietus ja sõiduvahend peavad olema erimärgistatud nii, et oleks selgelt näha nende tegevusala. 
· Loomade püüdmiseks peab kasutama selleks sobivaid spetsiaalseid vahendeid ning Loom tuleb kinni püüda viisil, mis tekitab talle võimalikult vähe füüsilisi ja vaimseid kannatusi. Kui hulkuv Loom on ärritunud või ründav ja tema püüdmine võib ohustada inimese elu või tervist, võib veterinaararst kasutada Looma rahustamiseks uinutipüssi ja veterinaarravimit. 
· Hulkuva Looma kinni püüdmisel tuleb kontrollida, kas Loom on identifitseeritav ja kas teda on võimalik kohe tagastada omanikule. Loomapüüdja peab viivitamatult kohapeal  kontrollima, kas Loom on märgistatud mikrokiibiga, tätoveeringuga või muul moel ning märgistuse olemasolul esitama omaniku andmete päringu Eestis kasutusel olevate loomade registrite veebilehtedele. Märgistuse puudumisel peab Loomapüüdja kontrollima, kas Loomal on kaelarihm ning kas sellel on Looma omaniku kontaktandmeid. 
· Pakkuja/Kontsessionäär peab andma püütud Loomad ja korjatud Loomad  üle Loomade varjupaika.
· Kui hukkunud või viga on saanud Loom, kes ei koer ega kass tuleb teatada sellest Keskkonnaameti infotelefonile 1247.
Püütud Looma vedamine 
· Loomade varjupaika vedamisel tuleb kasutada sõidukit, mille juhikabiin/salong on Loomade hoiuruumist eraldatud. Vajaduse korral tuleb Loom panna puuri ja/või kasutada vajalikku polsterdust, et rabelev Loom end transpordi ajal ei vigastaks. 
· Haigeid või haiguskahtlasi Loomi tuleb vedada tervetest eraldi ning veovahend tuleb seejärel puhastada ja desinfitseerida ning vahetada allapanu. 
Looma vastuvõtmine 
· Pakkuja/Kontsessionäär peab olema ööpäevaringselt valmis varjupaika vastu võtma Loomi. 
· Pakkuja/Kontsessionäär korraldab esimesel võimalusel varjupaika saabunud Looma veterinaarse läbivaatuse tegevusloaga veterinaararsti poolt, kes määrab Looma varjupaigas hoidmise režiimi, sh välis- ja sissepaastude tõrje, vaktsineerimise ning haigete või vigastatud Loomade paigutamise isolaatorisse ja nende ravi.
· Pakkuja/Kontsessionäär avaldab Narva linna veebilehe varjupaiga jaotises leitud Looma kohta teate, mis sisaldab Looma leidmise koha aadressi, leidmise aega, Looma välimuse kirjeldust, fotot, Looma sugu ja veterinaararsti poolt määratud vanust. 
· Pakkuja/Kontsessionäär avaldab informatsiooni saabunud Looma kohta hiljemalt 15 tunni jooksul varjupaika saabumisest arvates.
Looma üleandmine omanikule 
· Varjupaika toodud Loomale tuleb hakata senist või uut omanikku otsima. 
· Kui Looma omanik tuleb talle varjupaika järele, on Pakkuja/Kontsessionääril õigus üleandmisel nõuda Looma omanikult hoidmise tasu. Looma hoidmise tasu arvestatakse vastavalt Looma varjupaigas viibitud päevade arvule ning lepingus sätestatud ühe Looma varjupaigas ühe päeva hoidmise maksumusele. Kui Looma omanik tuleb varjupaika Loomale järele samal päeval, kui Loom püüti, arvestatakse Looma varjupaigas viibitud ajaks üks päev. 
· Pakkuja/Kontsessionäär korraldab omanikule tagastatava registreerimata Looma omaniku kulul mikrokiibiga märgistamise ja Narva Loomade registrisse kandmise vastavalt Narvas kehtivale korrale. 
· Kui kahe nädala jooksul alates Looma varjupaika saabumise päevast ei ole omanik talle järgi tulnud, võib Looma anda üle uuele omanikule. 
· Pakkuja/Kontsessionäär peab võimaldama varjupaiga külastajatel tutvuda veterinaararsti poolt terveks tunnistatud ja uude koju minekuks valmis olevate Loomadega. 
Loomade pidamine varjupaigas 
· Pakkuja/Kontsessionäär korraldab 24 tunni jooksul pärast Looma varjupaika saabumist tema kohta registreerimiskaardi avamise ja täitmise.
· Veterinaar hindab Looma seisundit, vajaduse korral määrab ravi ja täidab vastavate andmetega Looma kaardi.
· Veterinaararsti läbi vaadatud Loomad paigutab Pakkuja/Kontsessionäär varjupaika ja hoiab neid varjupaigas kuni omanikule tagastamiseni, uuele omanikule üleandmiseni või vähemalt kaks nädalat alates Looma leidmise kuulutuse avaldamisest varjupaiga veebilehel.
· Kahe nädala möödudes arvatakse hoiul olnud Loom Hankijaarvestusest välja ning nende Loomade kohta peab Pakkuja/Kontsessionäär eraldi arvestust.
· Varjupaigas surnud Loomale teostab veterinaararst läbivaatuse, hindab põhjust ja märgib selle Looma ankeedi juurde.
· Looma varjupaika saabumisest arvates kahe nädala jooksul varjupaigas Loomade hoidmise  eest tasub Hankija vastavalt Loomade varjupaigas viibitud päevade arvule, kuid mitte rohkem kui kahe nädala eest. 
· Pakkuja/Kontsessionäär peab Loomadele võimaldama vastavalt liigile ja eale kohases koguses sööta ja joogivett, sobiva hoolduse, muu Looma terviseks ja heaoluks vajaliku.
· Keelatud on kasutada vahendeid või seadmeid, mis võivad Looma vigastada.
· Kui hulkuva Looma omanikku ei ole võimalik kindlaks teha ega leida talle uut omanikku ning Pakkuja/Kontsessionääril ei ole võimalik Looma oma kulul pärast kahe nädala möödumist varjupaigas hoida, tuleb Loom võimalusel üle anda Loomi abistavale organisatsioonile. Loomade eutaneerimine teostakse Loomakaitseseadusega kehtestatud alustel ja korras.
· 	Pakkuja/Kontsessionäär peab tagama vabade kohade olemasolu varjupaigas uute hulkuvate Loomade vastuvõtmiseks. Selleks peab Pakkuja/Kontsessionäär korraldama info liikumist varjupaiga rubriigis ja teha koostööd teiste Loomi abistavate organisatsioonidega. Varjupaik mahtuvus on ligikaudu 200 Looma ning ta ei tohi olla ülekoormatud.
· Õnnetusjuhtumi või muul põhjusel abitusse seisukorda sattunud Loomale võib teostada eutanaasia, kui ellujäämine tekitaks talle kestvaid kannatusi või kui tema liigiomane eluviis osutub võimatuks. 
Looma ravimine
· Looma tervist ja heaolu tuleb kontrollida regulaarselt. Looma tervisele ja heaolule tuleb pöörata suuremat tähelepanu Looma haiguse ajal ja varjupaika saabumise esimestel päevadel.
· Kui Looma tervise ja heaolu kontrollimisel leitakse kõrvalekalle liigile omasest tavapärasest käitumisest, tuleb viivitamata välja selgitada selle põhjus ning võtta meetmed Looma tervise ja heaolu parandamiseks. Haigestunud või vigastatud Loom peab saama vajalikku ravi. 
· Looma ravimisel tuleb teda kaitsta välditavate kannatuste ja haigustesse nakatumise eest. Karantiiniruumis tuleb Loomi hoida eraldi puurides nii kaua, kui see on veterinaararsti hinnangul vajalik tema tervisliku heaolu tagamiseks ja nakkushaiguste leviku tõkestamiseks ühelt Loomalt teisele. Karantiiniruumis viibivad isikud peavad kandma kaitseriietust. 
· Operatsioone ja muid veterinaarseid menetlusi, sealhulgas Loomade kiibistamist teeb veterinaararst.  
· Kõik varjupaigast antavad Loomad peavad olema kiibistatud.
· Marutaudi vastane vaktsineerimine on Loomadele kohustuslik. Marutaudi vaktsiiniga varustab ja tasustab vaktsineerimise eest lepingulisi Loomaarste Põllumajandus- ja Toiduamet.
· Veterinaararst kiibistab ja vaktsineerib toodud Looma esimesel võimalusel, kui ta tuvastab, et Loom on vaktsineerimata või Looma kordusvaktsineerimise tähtaeg on möödunud. 
· Pakkuja/Kontsessionäär kannab Loomade ravimiseks kulunud veterinaarsed preparaadid Loomade registrikaartidesse.
· Pakkuja/Kontsessionäär peab enne teenuse osutamise algust veterinaarsetele preparaatidele (sh eutanaasia) küsima vähemalt kolm hinnapakkumist. Pakkuja/Kontsessionäär esitab tellijale võrdlustabeli, kus on toodud preparaatide nimekiri koos esitatud maksumustega (nt preparaat 1: hind 1; hind 2; hind 3, jne). Iga preparaadi osas valitakse kõige odavam. Preparaatide maksumuse hilisemal muutmisel tuleb Pakkuja/Kontsessionääril küsida vähemalt kolm hinnapakkumust ja esitada tellijale uus võrdlustabel uute hindadega.
Looma toitmine 
· Loomale antav sööt peab olema toitev ja tasakaalustatud ning vajaduse korral mineraalide ja vitamiinidega rikastatud. 
· Looma söötmisrežiimi määramisel peab veterinaararst arvestama Looma liigilisi ja ealisi söödaeelistusi. 
· Looma jaoks peab olema pidevalt saadaval puhas joogivesi. 
Ehitiste hooldus 
· Pakkuja/Kontsessionäär peab tegema A. Daumani tn 30, Narva, kinnistutel hoonete ja rajatiste kinnisvara hoolduse töid, sh tehnohoolduse korraldamine, pisiremonditööde ning regulaarsete korrashoiutööde korraldamine ja tegemine. Pakkuja/Kontsessionäär peab tagama ka välirajatiste regulaarse hoolduse, sh teekatete, piirete, väravate jms hoolduse, muru niitmise, territooriumi koristamise ja muude varjupaiga opereerimiseks vajalike tööde tegemise. 
· Loomade hoidmise bokside, tubade, väliaedikute, kuutide ja puuride põrandad või põhjad tuleb hoida puhta ja kuivana. 
· Kasside liivakaste, koerte väljaheiteid ja muude Loomade puure tuleb koristada vähemalt kord päevas. 
Koerte liikumisvajaduse rahuldamine 
· Koerale tuleb tagada võimalus rahuldada liikumisvajadust, arvestades tema suurust ja temperamenti. 
· Kui koera peetakse puuris või muus selletaolises ruumis, tuleb teda viia jalutama vähemalt kaks korda päevas koerte jalutusväljakul või väljaspool varjupaiga territooriumit, järgides varjupaiga asukohajärgse kohaliku omavalitsuse kehtestatud reegleid. 
· Siseruumis võib koera kinniseotuna pidada vaid lühikest aega ja koera heaolu tagamise kaalutlustel. 
Koerte jalutusväljaku kasutamine
A. Daumani tn 30 kinnistul paikneb piirdeaiaga ümbritsetud koerte jalutusväljak, mis on avalikult kasutatav.  Väljak koosneb kahest osast – suurte ja väikeste koerte alast, mis on teineteisest piirdega eraldatud. Teenuse osutaja (edaspidi Pakkuja/Kontsessionäär) peab korraldama jalutusväljaku kasutamist varjupaiga Loomade poolt nii, et vältida väljakul haiguste ja parasiitide ohtu. 
Loomakorjuste äravedu ja hävitamine
· Pakkuja/Kontsessionäär veab Loomakorjused ära 3 tunni jooksul arvates infotelefonil vastava teate vastuvõtmisest.
· Pakkuja/Kontsessionäär peab arvestust äraveetud Loomakorjuste kohta Loomaregistris. Info korjatud Loomakorjuste kohta sisestab Pakkuja/Kontsessionäär 24 tunni jooksul Loomakorjuste äraveost.
· Pakkuja/Kontsessionäär tagab, et varjupaigas surnud Loomale teostab läbivaatuse veterinaararst, kes hindab surma põhjust ja märgib selle Looma ankeedi juurde.
Koostöö
· Pakkuja/Kontsessionäär avaldab varjupaiga veebilehel isikute edastatud teated kaotatud Loomade kohta. Teated peavad olema veebilehel üleval vähemalt 30 päeva või kuni kaotatud Looma leidmiseni.
· Pakkuja/Kontsessionäär avaldab varjupaiga veebilehel isikute edastatud teated leitud Loomade kohta, kellele leidjal on võimalik pakkuda ajutist hoiukodu. Teated peavad olema veebilehel üleval vähemalt 30 päeva või kuni leitud Loomale senise või uue omaniku leidmiseni.
· Pakkuja/Kontsessionäär peab tegema koostööd Narva linna hulkuvate Loomade probleemi lahendamiseks ka muul kui lepingu objektis kirjeldatud viisil. Eelkõige peetakse silmas ühiseid jõupingutusi ja koostööd tellijaga ja valdkonnas tegutsevate teiste organisatsioonidega varjupaika sattunud Loomadele uute omanike leidmisel, samuti Narva linna elanike teavitamisest vastutustundlikust Loomapidamisest, Loomasõbralikust ellusuhtumisest, Looma registreerimise ja märgistamise vajadusest ning nii omanikuga Loomade kui ka hulkuvate Loomade steriliseerimise/kastreerimise vajadusest. 
· Pakkuja/Kontsessionäär teavitab Narva Linnavalitsuse Linnamajandusameti korrakaitse teenistust, kui omanikuga Looma on lepinguperioodi jooksul püütud rohkem kui üks kord.
· Pakkuja/Kontsessionäär teavitab Põllumajandus- ja Toiduametit, kui veterinaararsti hinnangul on püütud Loom väärkoheldud või hüljatud.
Dokumentatsioon
· Pakkuja/Kontsessionäär kohustub pidama väljakutse registreerimise kaarte, mis sisaldavad andmeid väljakutse kohta (väljakutse vastuvõtja nimi, kuupäev, kellaaeg, kutse asukoht, info Looma(de) kohta, teataja nime ja kontaktnumbrit, väljakutsel käija nime, teostamise kuupäeva, kellaaega, Looma (de) ID numbrit ja lisainfot). Pakkuja/Kontsessionäär peab võimaldama tellijale ligipääsu väljakutse kaartidele. 
· Pakkuja/Kontsessionäär esitab Hankija esimesel nõudmisel kogu dokumentatsiooni, mis käsitleb teenuse osutamist.
· Pakkuja/Kontsessionäär võimaldab tellijale kontrolli teostamist seoses teenuse osutamisega. Hankija nõudmisel peab Pakkuja/Kontsessionäär võimaldama tellijal Loomade püüdmisele ja korjuste äraveole Pakkuja/Kontsessionäär või Hankija enda (kui sõidukis pole piisavalt ruumi) transpordiga kaasa sõitmist, varjupaiga ehitiste kontrollimist, Loomade hoidmise tingimuste ja teenuse osutamisega seotud dokumentide kontrolli.
· Pakkuja/Kontsessionäär peab registreerima tegevuskoha Loomade tegevuskoha põllumajandusLoomade PRIA registrisse, et võimaldada teostada järelevalvet nende Loomade tervise ja heaolu nõuete täitmise üle.

